

**ARSYETIMI I KOMISIONIT TË GARAVE
VENDIMI Nr. 9/2022**

Gjatë vendimmarrjes lidhur me pikën 1 të Vendimit Nr.9/2022, Komisioni i Garave ka marrë parasysh faktet në vijim:

I: Klubet e Superligës, i janë nënshtruar kritereve për licencim për sezonin 2022/23, të miratuara nga Bordi i FBK-së. Pjesë e kritereve për licencim ka qenë edhe shlyerja e një pjese të obligimeve financiare të klubeve nga sezonet paraprake dhe arritja e një marrëveshjeje me FBK për ri programim të pjesës së mbetur të borxhit.

II: Secili klub ka nënshkruar marrëveshje veç e veç me FBK-në duke u thirrur në parimet e cekura më lart dhe secili klub ka pasur afatet përkatëse dhe shumat përkatëse që është dashur ti paguajë çdo muaj kalendarik.

III: Marrëveshjet për shlyerje të obligimeve parashohin suspendimin si masë, në rast se klubi nuk respekton afatet e marrëveshjes.

IV: Borxhet që derivojnë nga informatorët, licencimet dhe obligimet tjera, po ashtu iu nënshtrohen afateve të nenit 46 të PG.

Gjatë vendimmarrjes lidhur me pikën 2 të Vendimit Nr.9/2022, Komisioni i Garave ka marrë parasysh faktet në vijim:

I: KB Rahoveci ka dërguar kërkesën për shtyrje të ndeshjes me kohë.

II: Në kërkesë e kanë bashkëngjitur dëshminë e Komunës së Rahovecit, që salla në Rahovecit nuk është në dispozicion për ndeshje të Superligës.